Βάλτερ Μαρτίνεζ (ποδοσφαιριστής)

Ο Βάλτερ Χουλιάν Μαρτίνεζ Ράμος Walter (Julián Martínez Ramos, 28 Μαρτίου 1982 - 11 Αυγούστου 2019) ήταν Ονδουριανός επαγγελματίας ποδοσφαιριστής, ο οποίος αγωνιζόταν ως μεσοεπιθετικός.

Σταδιοδρομία σε συλλόγους 
Ο Μαρτίνεζ ξεκίνησε την επαγγελματική του σταδιοδρομία στη Βικτόρια και έκανε το ντεμπούτο του στις 25 Νοεμβρίου 2000 εναντίον της Ντεπόρτες Σάβιο. Επίσης, αγωνίστηκε στις Βίντα και Μαραθόν. 

Στις 27 Ιανουαρίου 2007, η Diario Deportivo Diez επιβεβαίωσε ότι θα παίξει στην κινεζική Γκουοάν Πεκίνου, στην οποία θα αγωνιζόταν για τέσσερις σεζόν σε δύο ξεχωριστές περιόδους. Τον Ιούλιο του 2010, εντάχθηκε στην ομάδα για τη δεύτερη θητεία του. 

Τον Ιανουάριο του 2011, έγινε ο 11ος ποδοσφαιριστής από την Ονδούρα στην Πριμέρα Ντιβισιόν μετά την ένταξή του στην Αλαβές. 

Μετά τη λήξη του συμβολαίου του με την Τσονγκίνγκ, ο Μαρτίνεζ πέρασε δοκιμαστικά με τις ομάδες του MLS, Κολοράντο Ράπιντς τον Ιανουάριο του 2013 και Ντι Σι Γιουνάιτεντ το Φεβρουάριο του 2013. Στις 15 Μαρτίου 2013, υπέγραψε στην Σαν Χοσέ Έρθκουεϊκς.

Διεθνής σταδιοδρομία 
Ο Μαρτίνεζ έκανε το ντεμπούτο του για την Εθνική Ονδούρας σε φιλικό αγώνα εναντίον της Κολομβίας το Νοέμβριο του 2002 και συνολικά είχε 49 συμμετοχές, σημειώνοντας 12 γκολ. Έχει εκπροσωπήσει τη χώρα του σε 8 αγώνες προκριματικών του Παγκοσμίου Κυπέλλου και έπαιξε και στα τρία παιχνίδια της χώρας του στο Παγκόσμιο Κύπελλο του 2010. Επίσης, έπαιξε στο Κόπα Σεντροαμερικάνα του 2003, του 2009  και του 2011, καθώς και στο ΚΟΝΚΑΚΑΦ Γκολντ Καπ του 2009 και του 2011.

Θάνατος 
Στις 11 Αυγούστου 2019, ο Μαρτίνεζ πέθανε στη Νέα Υόρκη λόγω καρδιαγγειακής πάθησης.

Παραπομπές

Εξωτερικοί σύνδεσμοι 
   
 Προφίλ στο Transfermarkt.com 

Ονδουριανοί ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ονδούρας
Ποδοσφαιριστές Παγκοσμίου Κυπέλλου 2010
Ποδοσφαιριστές ΚΝ Βικτόρια
Ποδοσφαιριστές Λίγκα Νασιονάλ Ονδούρας
Ποδοσφαιριστές Κλαμπ Ντεπορτίβο Μαραθόν
Ποδοσφαιριστές ΚΝΣ Βίδα
Ποδοσφαιριστές Γκουοάν Πεκίνου
Ποδοσφαιριστές Σούπερ Λιγκ Κίνας
Ποδοσφαιριστές Τσονγκτσίνγκ ΦΚ
Ποδοσφαιριστές Λιγκ Ουάν Κίνας
Ποδοσφαιριστές Ντεπορτίβο Αλαβές
Ποδοσφαιριστές Σεγούντα Ντιβιζιόν
Ποδοσφαιριστές Σαν Χοσέ Έρθκουεϊκς
Ποδοσφαιριστές Μέιτζορ Λιγκ Σόκερ
Ποδοσφαιριστές Κλουμπ Σελαχού ΜΚ
Ποδοσφαιριστές Κλουμπ Ντεπορτίβο ΦΑΣ
Ποδοσφαιριστές Πριμέρα Ντιβισιόν Ελ Σαλβαδόρ
Ποδοσφαιριστές ΚΟΝΚΑΚΑΦ Γκολντ Καπ 2007
Ποδοσφαιριστές ΚΟΝΚΑΚΑΦ Γκολντ Καπ 2009
Ποδοσφαιριστές ΚΟΝΚΑΚΑΦ Γκολντ Καπ 2011
Ποδοσφαιριστές Κόπα Σεντροαμερικάνα 2011